google/wiki40b huggingface dataset:
Čchang-čeng 2F

Čchang-čeng 2F (doslova Dlhý pochod číslo dva F; čín. 长征二号F火箭 - pchin-jin: Chángzhēng èr hào F huǒjiàn - slov. prepis Čchang-čeng er chao F chuo-ťien), skr. CZ-2F, známa aj ako Šen-ťien (teda Božský šíp) je čínska nosná raketa určená pre pilotovaný program lodí Šen-čou.
Nosná raketa CZ-2F je modifikovaná verzia rakety CZ-2E, ktorá bola používaná v rokoch 1990-1995. Raketa je dvojstupňová so štyrmi bočnými urýchlovacími stupňami umiestnenými po bokoch prvého stupňa. Tie sa od neho po 128 sekundách letu odpájajú a majú dĺžku 15,33 m a priemer 2,25 m, obsahujú po jednom raketovom motore typu YF-20B. Prvý stupeň je dlhý 23,7 m, priemer má 3,35 m a pracuje 166 sekúnd, obsahuje 4 raketové motory typu YF-20B. Druhý stupeň určený ku konečnému navedeniu lode Šen-čou na orbitálnu dráhu je dlhý 15,52 m a pracuje 295 sekúnd, má jeden motor typu YF-25/23. Celková výška rakety vrátane záchranného systému lode Šen-čou je 62 m a je schopná na nízku obežnú dráhu vyniesť náklad o maximálnej váhe 8 400 kg. Motory vo všetkých stupňoch rakety používajú ako palivo asymetrický dimethylhydrazin a N2O4.
Raketa uskutočnila svoj prvý štart 19. novembra 1999 s nepilotovanou kozmickou loďou Šen-čou 1 z kozmodrómu Ťiou-čchüan a na obežnú dráhu vyniesla aj všetky ostatné doterajšie lode Šen-čou, vrátane prvej čínskej pilotovanej lode Šen-čou 5 s kozmonautom Jang Li-wejom. Raketa mala s doterajšími siedmimi štartmi 100 percentnú úspešnosť. Počas prvých pilotovaných štartov rakety (hlavne Šen-čou 5, čiastočne aj Šen-čou 6) boli kozmonautmi zaznamenané silné, až zdravie ohrozujúce otrasy, ktoré ale boli po následných úpravách značne znížené.
Mierne modifikovaná verzia rakety CZ-2F (s označením CZ-2F/T1) vyniesla prvú čínsku kozmickú stanicu Tchien-kung 1 29. septembra 2011.
Jiří Kovtun

Jíří Kovtun (23. apríla 1927, Horinčevo, Podkarpatská Rus - 8. septembra 2014, Praha) byl český básnik, historik a novinár.
Bingo (lotéria)

Bingo je lotéria s výhrami v hotovosti.
Samuel Dežo Turčan

Samuel Dežo Turčan bol slovenský spisovateľ, autor vedeckej fantastiky. Bližšiu identitu autora sa nepodarilo odhaliť.

Slováci v stratosfére

Jediným vydaným dielom tohto autora je kniha Slováci v stratosfére, ktorá vyšla vo vydavateľstve Spolok smejúcich sa filozofov v roku 1936 (1937).
V románe sa Slováci dostanú pomocou balóna na Mars, ktorý je rozdelený na mužskú a ženskú pologuľu. Komický dej autor strieda s obsiahlymi, takmer filozofickými úvahami o vývoji vesmíru a života v ňom.
V rámci slovenskej fantastiky i v rámci slovenskej literatúry (prinajmenšom dobovej) ide o dielo neobvykle odvážnym spôsobom podávajúce sexuálnu otázku. Jedna z hlavných protagonistiek zomrie v dôsledku vyčerpania z neprestajnej súlože. Insitným, na dobové pomery možno drsne až vulgárne pôsobiacim humorom, presýtené dielko je doplnené mystifikujúcimi fotografiami povrchu Marsu, jeho obyvateľov a členov odvážnej posádky.
Kauza Pezinská skládka

Kauza Pezinská skládka je slovenská kauza z oblasti životného prostredia. Patrí k najväčším environmentálnym kauzám v novodobej histórii Slovenska. Angažovalo sa v nej občianske združenie VIA IURIS s advokátkou Zuzanou Čaputovou. Zuzana Čaputová právne zastupovala obyvateľov mesta Pezinok a bola jednou z vedúcich osobností v občianskej iniciatíve Skládka nepatrí do mesta. Za tento svoj príspevok bola ocenená v roku 2016 Goldmanovou cenou. 
Kauza sa začala v roku 1999 v súvislosti so začatím výstavby novej jamy pre skládku odpadov v Pezinku. Jej objem bol projektovaný na 730 000 m³ odpadov. Najbližší dom sa nachádza vo vzdialenosti 280 metrov od jamy a v jej blízkosti sa nachádza aj záhradkárska oblasť. Najväčšia demonštrácia občanov sa konala vo februári 2008 a protesty pokračovali až do roku 2013, kým stavba nebola definitívne zamietnutá Najvyšším súdom Slovenskej republiky.  Kauza bola znovu blízko otvorenia v roku 2017.
Xavier Dolan

Život

Dolan sa narodil v Montreali, v Kanade. Jeho mama Geneviève Dolan je učiteľka a otec Manuel Tadros je herec a spevák egyptského pôvodu. Dolan bol detský herec a objavil sa vo filmoch J'en suis!, Le Marchand de sable a La Forteresse suspendue

Kariéra

Dolan dosiahol medzinárodného uznania už svojim prvým filmom Zabil som svoju matku (J'ai tué ma mère), ktorý napísal, režíroval a hral v ňom hlavnú rolu. Jeho druhým filmom bol Imaginárne lásky (Les Amours imaginaires), ktorý natočil z vlastných financií. Jeho ďalšími filmami boli Laurence (Laurence Anyways) a adaptácia divadelnej hry Tom na farme (Tom à la ferme). Jeho posledným filmom je Mami! (Mommy) z roku 2014.
Le Pla

Poloha

Obec má rozlohu 12,97 km². Najvyšší bod je položený 2 431 m n. m. a najnižší bod 983 m n. m.

Obyvateľstvo

Počet obyvateľov obce je 57 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Attila Pinte

Reprezentácia

V slovenskej reprezentácii odohral 31 zápasov, strelil jeden gól. Gól strelil v roku 2001 v Macedónsku pri výhre 5-0. V októbri 2002 prihrával v zápase Slovensko - Anglicko (1-2) na gól Szilárda Németha na 1-0.
Cauverville-en-Roumois

Poloha

Obec má rozlohu 3,24 km². Najvyšší bod je položený 137 m n. m. a najnižší bod 100 m n. m.

Obyvateľstvo

Počet obyvateľov obce je 202 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cidlina (rieka)

Cidlina je rieka vo východných Čechách. Je to pravostranný prítok Labe, má dĺžku 89,7 km, povodie zaberá plochu 1 177 km² a v ústí dosahuje priemerný prietok 4,66 m³/s.
Pramení na severozápadnom svahu vrchu Tábor (678 m n. m.) juhozápadne od mesta Lomnice nad Popelkou, pri mestskej časti Košov, v nadmorskej výške približne 550 m n. m. Tečie prevažne severojužným smerom, pričom sa tok rieky výrazne vlní. Za mestom Chlumec nad Cidlinou sa rieka stáča a pokračuje západným smerom. Do Labe ústi juhozápadne od obce Libice nad Cidlinou v nadmorskej výške 187 m n. m.
Najväčšími prítokmi sú Javorka a Bystřice zľava. Na dolnom toku napája Žehuňský rybník a pri obci Opolany bol vybudovaný Sánský kanál, ktorý odvádza časť vody do rieky Mrlina.
Cidlina preteká cez Jičín, Smidary, Nový Bydžov, Chlumec nad Cidlinou a ďalšie obce.
Cookstown

Cookstown (Írsky: An Chorr Chráochach) je mesto v kraji Tyrone, v Severnom Írsku.
Nachádza sa 72 km západne od Belfastu a približne 60 km juhovýchodne od Londonderry. Je to štvrté najväčšie mesto v kraji, populácia dosahovala v roku 2001 približne 11 000 obyvateľov. Je jedným z hlavných miest v oblasti známej ako Mid-Ulster a bolo založené okolo roku 1620.
Slávna hlavná ulica v Cookstowne (vybudovaná v rokoch 1735 – 1800) je 1,25 míle (2,01 km) dlhá a 135 stôp (41,15 m) široká, a je jednou z najdlhších a najširších v Írsku.
Kleio

Kleio alebo Kleió alebo Klio (po grécky Kleió, po latinsky Clio) je v gréckej mytológii múza, ktorá ochraňuje dejepis, filozofiu a epos. Jej synom bol Hyakintos, podľa niektorých zdrojov aj Hymenaios.
Cambridge English Language Assessment

Cambridge English: Financial

Cambridge English: Financial (ICFE) je skúška pre profesionálov v oblasti finančníctva, ktorí pracujú v medzinárodnom obchodnom prostredí. Témy môžu byť nasledovné: bankovníctvo, korupcia, finančné správy, akvizície a fúzie, finančná stratégia spoločnosti, vymáhanie pohľadávok a úverová politika, poistenie, správa a riadenie spoločnosti, rozpočtové postupy, etika a profesionalita, náklady a manažérske účtovníctvo, životné prostredie a trvalo udržateľný rozvoj, audit, investičné bankovníctvo, forenzné účtovníctvo, účtovnícke softvérové balíky, aktíva a ocenenie spoločnosti, hodnotenia a analýza rizík.

BULATS

BULATS (Testovacia služba z obchodnej angličtiny) je služba hodnotenia jazykových zručností pre spoločnosti a produkt spolupráce Cambridge English Language Assessment s Alliance Française, Goetheho inštitútom a Univerzitou v Salamanca. BULATS hodnotí jazykové zručnosti v angličtine, francúzštine, nemčine a španielčine na pracovisku. Služba BULATS Benchmarking pomáha organizáciám nastaviť vhodnú úroveň jazykových zručností pre jednotlivé pracovné pozície, zatiaľ čo prípravné kurzy BULATS pomáhajú študentom pri štúdiu a príprave na testy. Testy BULATS hodnotia všetky štyri zručnosti (čítanie, písanie, hovorenie a počúvanie) v obchodnom kontexte a ich výsledky sú vyhodnotené podľa úrovní SERR.
Escombres-et-le-Chesnois

Poloha

Obec má rozlohu 8,29 km². Najvyšší bod je položený 329 m n. m. a najnižší bod 178 m n. m.

Obyvateľstvo

Počet obyvateľov obce je 339 obyvateľov (2009).
Graf vývoja obyvateľstva:
Zdroje: INSEE
Nedokončená pyramída

Pyramída a jej výskum

Jej pozostatky tvorí veľká jama, ktorá mala byť dnom subštruktúry pyramídy, tj. podlahou zostupnej chodby a pohrebnej komory. V priestore komory sa našiel nezvyčajný oválny žulový sarkofág. Pokiaľ by bola stavba dokončená, mala by podobné rozmery ako Rachefova pyramída.
Stavbu v druhej polovici 19. storočia skúmal Alexandre Brasanti. Dnes sa dajú rozoznať pozostatky kamennej ohrady pyramídového komplexu a predpokladá sa pri ňom rozľahlé pohrebisko. Celý komplex sa však v súčasnosti nachádza v areáli vojenského priestoru, čo znemožňuje jeho ďalší archeologický výskum.
Fordham University

Fordham University  je americká súkromná univerzita v New Yorku. Bola založená v roku 1841 newyorskou rímskokatolíckou diecézou ako St. John's College. Univerzita má v meste tri kampusy a študuje tu celkom 15 tisíc študentov. Univerzitné farby sú gaštanová a biela a ich maskotom je baran.
Beaucamps-le-Vieux

Poloha

Obec má rozlohu 5,02 km². Najvyšší bod je položený 201 m n. m. a najnižší bod 127 m n. m.

Obyvateľstvo

Počet obyvateľov obce je 1 438 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Verneuil-Petit

Poloha

Obec má rozlohu 3,99 km². Najvyšší bod je položený 350 m n. m. a najnižší bod 200 m n. m.

Obyvateľstvo

Počet obyvateľov obce je 136 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dračí hrádok

História

Hrádok bol s najväčšou pravdepodobnosťou postavený na základe kráľovskej iniciatívy v 13. storočí, keď sa majiteľmi dovtedajšieho kráľovského hradu na Pajštúne stali grófi zo Svätého Jura a Pezinka. Kráľovský pôvod tiež naznačuje podobnosť veže na Dračom hrádku s vežami na iných kráľovských hradoch (Plavecký hrad 10,2x10,2 m, Beckovský hrad 9,5x9,5 m). Michal Slivka a Miroslav Plaček stotožňujú Dračí hrádok s objektom Drach-kugel-schols z Meyerovej rytiny z roku 1563, na ktorej je zachytená korunovácia cisára Maximiliána II. v Bratislave. Rytina sa nachádza v Mestskej galérii v Bratislave. Tento predpoklad však odmieta Andrej Fiala (1972) a tiež Zdeněk Farkaš (1993).
Zaujímavá je tiež podoba názvu objektu: Dračí hrádok s názvom tzv. Dračieho rádu, ktorý založil v roku 1408 kráľ Žigmund Luxemburský a sústredil v ňom najmocnejšie a najvplyvnejšie osobnosti vtedajšieho Uhorska (Ctibor zo Ctiboríc, Peter Čech z Levíc, Mikuláš Garaj z Devína). Od 1409 bol jeho členom dokonca rakúsky vojvoda a 24 štajerskych rytierov.
Hrádok zanikol požiarom v prvej polovici 15. storočia. Pravdepodobne bol zničený počas husitských vpádov na územie dnešného západného Slovenska.

Popis

Samotný areál hrádku sa skladá z dvoch častí: pretiahnutej vyvýšeniny širokej 15 metrov a dlhej 115 metrov, oddelenej od okolitého terénu nízkym valom a druhej vyvýšeniny (južne od prvej) širokej 20 metrov a dlhej 112 metrov, oddelenej od prvej priekopou. Centrálna hranolová veža s vonkajšími rozmermi 10x10 metrov bola postavená za 17 metrov širokou a 6 metrov hlbokou, do skaly vytesanou priekopou. Jej vzdialenosť od priekopy je asi 17 metrov. Na vonkajšej časti priekopy sa zachovali skromné zvyšky murovaného osadenia vstupného mosta.

Súčasný stav

Viditeľná je len časť zachovaného múru osadenia vstupného mosta. Ostatné časti základov, ktoré sú spomínané v texte v súčasnosti nevidno.

Archeologické výskumy

Prvý archeologický výskum na lokalite zrealizoval v rokoch 1941 – 1942 prof. Vojtech Ondrouch, ktorý na základe istých nálezov predpokladal, že stredovekému opevneniu predchádzala rímska strážna veža Orlie hniezdo. V lete 1993 sa uskutočnil v troch turnusoch archeologický výskum pod vedením Zdeňka Farkaša. Výskum odhalil zvyšky kamennej budovy za vežou, ktorá mala rozmery 10,9x9,1 metrov a múry hrubé 90 cm. Pravdepodobne ide o tú istú budovu, ktorú lokalizoval už V. Ondrouch.
Luzillat

Poloha

Obec má rozlohu 23,19 km². Najvyšší bod je položený 415 m n. m. a najnižší bod 274 m n. m.

Obyvateľstvo

Počet obyvateľov obce je 950 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Heteronómie

Heteronómie (gr.) je cudzia zákonnosť, podriadenosť cudzím zákonom, závislosť od cudzích zákonov. Je to opak autonómie.
Veľké Berezné

História

Prvá písomná zmienka o Veľkom Bereznom pochádza z roku 1409. Od roku 1894 tadiaľ vedie železnica Užhorod–Užok-Ľvov. V rokoch 1919 až 1939 bolo mesto súčasťou Česko-Slovenska, so Slovenskom ho v súčasnosti spája neďaleký cestný hraničný priechod Malé Berezné-Ubľa.
Saint-Gaultier

Poloha

Obec má rozlohu 9,2 km². Najvyšší bod je položený 169 m n. m. a najnižší bod 91 m n. m.

Obyvateľstvo

Počet obyvateľov obce je 1 869 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Herblain

Poloha

Obec má rozlohu 30,02 km². Najvyšší bod je položený 64 m n. m. a najnižší bod 1 m n. m.

Obyvateľstvo

Počet obyvateľov obce je 43 119 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ontológia

Ontológia je filozofické učenie o bytí, filozofická disciplína, ktorá sa zaoberá bytím alebo súcnom ako súcnom. Predmetom ontológie je bytie. Za zakladateľa ontológie sa považuje Parmenides, zatiaľ čo slovo „ontológia“ vystupuje po prvý raz až začiatkom 17. storočia. Aristoteles sám hovoril o prvej filozofii a jeho nasledovníci o metafyzike. 
Ontológia ako učenie o súcne, čiže o tom, čo existuje, tvorí spolu s učením o božskom bytí od vzniku filozofie centrum metafyziky. Obidve tieto oblasti metafyzického myslenia sa v antike a v stredoveku nerozlišovali: ich spoločným predpokladom bolo, že každé súcno možno určiť len prostredníctvom výkladu božského bytia. 
Systematické vymedzenie ontológie v podobe vedy, to znamená v súvislosti s najvšeobecnejšími určeniami bytia, významami bytia a pojmami bytia sa nachádza v diele Ch. Wolffa Ontológia (1730). 
Pojem ontológia sa okrem filozofie používa aj v iných oblastiach, a to najmä v súvislosti so sémantickým webom a organizáciou poznania.
San-Lorenzo

Poloha

Obec má rozlohu 10,15 km². Najvyšší bod je položený 1 766 m n. m. a najnižší bod 359 m n. m.

Obyvateľstvo

Počet obyvateľov obce je 142 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gavrilo Princip

Atentát

28. júna, 1914 sa Gavrilo Princip zúčastnil na atentáte v Sarajeve. Generál Oskar Potiorek, guvernér rakúskych provincií v Bosne a Hercegovine pozval arcivojvodu Františka Ferdinanda a Žofiu, aby sa zúčastnili na prehliadke rakúskych vojenských jednotiek, ktoré tu mali manévre. František Ferdinand si uvedomoval, že táto návšteva bude nebezpečná. V nedeľu pred desiatou hodinou ráno prišiel veľkovojvodský pár vlakom do Sarajeva. 
V deň atentátu bol v prvom aute Fehim Čurčić, starosta Sarajeva a Dr. Gerde, veliteľ miestnej polície. František Ferdinand a Žofia boli v druhom aute s Oskarom Potiorekom a grófom von Harrach.  Strecha na aute bola stiahnutá, aby si davy vedeli vychutnať pohľad na kráľovský pár.
Predpoludním, o 10:10, keď konvoj šiestich áut prechádzal popred hlavnú policajnú stanicu, Nedeljko Čabrinović hodil ručný granát alebo iný druh bomby na auto veľkovojvodu. Potom, čo Čabrinovičova bomba minula auto, Princip spolu s piatimi ďalšími sprisahancami nemal ďalšiu možnosť na útok kvôli mohutnému davu ľudí. Vtedy sa zdalo, že atentát sa nepodaril. Po útoku sa František Ferdinand rozhodol navštíviť v nemocnici tých, ktorých zranila Čabrinovičova bomba. Aby sa vyhli centru mesta, generál Oskar Potiorek rozhodol, že kolóna pôjde do nemocnice priamo po Appelovom nábreží. No Potiorek zabudol o tejto zmene informovať vodiča auta, v ktorom bol František Ferdinand a Žofia, Franza Urbana. Na ceste do nemocnice Urban odbočil doprava na ulicu Františka Jozefa.
Gavrila Principa, ktorý bol sklamaný neúspechom atentátu a stále bol na ulici v dave, minulo auto Františka Ferdinanda, ktoré zle odbočilo. Keď si vodič uvedomil chybu, prudko dupol na brzdu a začal cúvať. Pri cúvaní auto pomaly prichádzalo k čakajúcemu Gavrilovi Principovi. Gavrilo Princip vykročil dopredu, vytiahol svoju zbraň, a zo vzdialenosti asi jeden a pol metra vystrelil niekoľko ráz do auta. Františka Ferdinanda zasiahol do krku a Žofiu do brucha. Žofia, ktorá ako sa neskôr zistilo, bola tehotná, zomrela hneď na mieste. Ferdinand, ktorý neveril, že je mŕtva a usiloval sa ju prebrať, stratil vedomie asi päť minút po atentáte a krátko nato zomrel.

Chytenie a uväznenie

Princip sa pokúsil zabiť sám prehryznutím tabletky s cyankálim a následne aj svojou zbraňou, ale jed vyvrátil, lebo bol pravdepodobne starý a zbraň mu vytrhli ľudia z rúk skôr, ako stihol vypáliť ďalší výstrel. V čase atentátu bol Gavrilo Princip ešte mladý (19 rokov) na to, aby čelil trestu smrti, preto ho odsúdili na maximálny trest 20 rokov vo väzení, kde ho držali v krutých podmienkach, ktoré ešte znásobila vojna. Zomrel na tuberkulózu kostí 28. apríla 1918 v Terezíne.
Zbraň, ktorú Princip použil, bola Browning M 1910. Nedávno ju opäť našli a dnes je vystavená vo viedenskom Múzeu vojenskej histórie. Druhá guľka, ktorá zabila Františka Ferdinanda, je dnes uložená v zbierke múzea na zámku Konopiště pri meste Benešov, v Česku.
Otakar Motejl

Život

Vyštudoval Právnickú fakultu Karlovej univerzite v Prahe v roku 1955 a potom pracoval ako advokát postupne v Banskej Bystrici, v Kladne a v Prahe.
V rokoch 1966 až 1968 pôsobil na Právnickom ústav Ministerstva spravodlivosti, v rokoch 1968 až 1970 bol sudcom Najvyššieho súdu. V tomto období sa významne podieľal na prebiehajúcich rehabilitáciách. Ako advokát obhajoval ľudí nespravodlivo prenasledovaných komunistickým režimom (v 50. rokoch aj v čase normalizácie - napr. Hanu Marvanovú alebo členov skupiny The Plastic People of the Universe). V rokoch 1990 až 1992 bol predsedom Najvyššieho súdu ČSFR, v rokoch 1993 až 1998 predsedom Najvyššieho súdu ČR.
V roku 1998 bol vymenovaný za ministra spravodlivosti. 18. decembra 2000 bol zvolený za Verejného ochrancu práv.
Zomrel náhle po krátkej chorobe 9. mája 2010 po šestnástej hodine.
Novozvolená ochrankyňa práv Mária Patakyová Motejla označila za svoj vzor.
Pandión II.

Pandión II. (starogr. Πανδίων – Pandión, lat. Pandion) je v gréckej mytológii syn aténskeho kráľa Kekropa II. a jeho manželky Métiadousy, dcéry Eupalama.bol aténsky kráľ.
Po Kekropovej smrti ovládol Atény jeho brat Métión so svojimi synmi. a zákonný dedič trónu Pandión utiekol do Megary, kde sa oženil s Pyliou, dcérou kráľa Pyla. Neskôr však Pylas, pretože nešťastnou náhodou zabil svojho strýka Bianta odišiel do dobrovoľného vyhnanstva do Messénie, kde založil mesto Pylos.
Pandión sa potom v Megare stal kráľom a otcom synov, Aigea, Palla, Nisa a Lyka. Jeho najstarší syn Aigeus potom Métióna z Atén vyhnal a zasadol na kráľovský trón.
Antický autor Hieronymus, ale aj iní autori, ktorí zostavili zoznam kráľov Atén sa o kráľovi Métiónovi nezmieňujú. Hieronym píše, že Pandión bol vládcom Atén od roku 1307 do roku 1282 pred Kr. a jeho nástupcom sa stal Aigeus.
Františkáni

Františkáni je súhrnné označenie pre viacero rehoľných spoločenstiev, ktoré sa riadia Regulou sv. Františka z Assisi. Patria medzi žobravé rehole. Pôvodnú mužskú žobravú rehoľu založil v 1209 sv. František z Assisi. Postupne sa františkánska rehoľa rozrástla aj o ženský smer (pod vedením sv. Kláry) a tzv. Svetský (tretí) rád pre laikov a z neho tretie regulované rády. Už počas Františkovho života a o to viac po jeho smrti (1226) sa v reholi začali spory medzi tzv. konventuálmi a spirituálmi alebo zelantmi ohľadom dodržiavania Reguly a ideálu chudoby, ktoré v 14. storočí vyvrcholili rozdelením rádu na viacero samostatných rehoľných spoločenstiev (konventuáli, observanti), vrátane niekoľkých siekt (fraticelli, beghardi).
Domfaing

Poloha

Obec má rozlohu 3,9 km². Najvyšší bod je položený 507 m n. m. a najnižší bod 361 m n. m.

Obyvateľstvo

Počet obyvateľov obce je 243 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
František Faulhammer

Životopis

Vyučil sa za murára u bystřického staviteľa Bednaříka, neskôr študoval na vyššej priemyslovej škole stavebnej v Brne. Po prvej svetovej vojne dokončil štúdium v Brne a od roku 1922 do roku 1926 študoval na Vysokej škole umelecko-priemyselnej v Prahe u profesora Janáka. Väčšinu života prežil v Bratislave, pôsobil na Vládnom komisariáte pre ochranu pamiatok na Slovensku, ktorému predsedal architekt Dušan Jurkovič. Spolupracoval s ním v rokoch 1926 až 1928 (podieľal sa s ním na navrhovaní Mohyly M. R. Štefánika v Brezovej pod Bradlom), nasledujúce dva roky pracoval s architektom Klimentom Šilingerom. V rokoch 1940 - 1942 pôsobil v Žiline s Františkom Eduardom Bednárikom. Po skončení druhej svetovej vojny od roku 1945 do roku 1950 sa realizoval ako samostatný projektant a v rokoch 1953 - 1958 pracoval v bratislavskom Stavoprojekte.
Vŕtačka (obrábací stroj)

Stĺpové vŕtačky

Pre vŕtanie stredných otvorov do priemeru približne 40 mm. Stĺpové vŕtačky ľahšieho typu majú stĺp predĺžený tak, aby sa dali postaviť na zem. Stôl vŕtačky je na stĺpe zvislo prestaviteľný a otočný. Väčšie typy majú strojový posuv, ktorého mechanizmus je hnaný zvislým hriadeľom od vretenníka. Pri stĺpových vŕtačkách možno stôl pootočiť nabok a upínať veľké výrobky priamo na základovú dosku.

Stojanové vŕtačky

Pre vŕtanie otvorov do priemeru približne 80 mm. Tieto vŕtačky sú podstatne tuhšie stroje a sú určené pre veľké výkony. Majú skriňový stojan a štvorhranný stôl. Vretenník je rozdelený na pevnú časť a na prestaviteľnú časť s posuvovým mechanizmom. Túto časť možno po zvislom vedení stojana nastaviť čo najbližšie k výrobku. Namiesto zvislo prestaviteľného stola môže byť stôl krížový, ktorým možno pozdĺžne aj naprieč posúvať, takže výrobok sa dá rýchlo a presne nastavovať.

Stolové a nástenné vŕtačky

Sú určené pre vŕtanie malých otvorov do priemeru približne 16 až 20 mm. Ide o malé typy stĺpových, alebo stojanových vŕtačiek, ktoré sa upevňujú na stôl, alebo na stenu. Pri najmenších typoch sú dôležité dostatočne vysoké otáčky vretena, aby sa dosiahla primeraná rezná rýchlosť. Väčšie typy majú vretenník, ktorý sa podľa výšky výrobku prestavuje na valcovom stĺpe a majú ručný posuv.

Otočné vŕtačky

Predtým nazývané aj radiálne, s radiálne prestaviteľným vretenom pre vŕtanie väčšieho počtu dier do veľkých a ťažkých obrobkov, ktoré nie je možné polohovať. Preto sa premiestňuje vreteno stroja na saniach po ramene, ktoré je zase možné otáčať okolo stĺpa.

Univerzálne vŕtačky

S ľubovoľne nastaviteľným vretenom.

Ručné vŕtačky

Alebo tiež prenosné vŕtačky sú pri práci držané jednou (dvoma) rukami. Slúžia na vŕtanie malých dier (cca do 13mm), pre malosériovú výrobu, domáce použitie. Ručné vŕtačky sa vyrábajú aj ako akumulátorové, umožňujúce prácu v miestach, kde nie je dostupný prívod elektrickej energie. Podrobnejší článok pozri vŕtačka (náradie).
Saint-Gonlay

Poloha

Obec má rozlohu 9,26 km². Najvyšší bod je položený 95 m n. m. a najnižší bod 38 m n. m.

Obyvateľstvo

Počet obyvateľov obce je 349 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hégémón z Élidy

Hégémón (starogr. Ἡγήμων – Hégémón) bol olympijský víťaz jazdeckých pretekov na koni v roku 72 pred Kr.
Hégémón z Élidy bol na 177. olympijských hrách korunovaný olivovým vencom za víťazstvo v jazdeckých pretekoch (kelés). V Olympii sa táto disciplína zaviedla na 33. hrách v roku 648 pred Kr. a jej prvým víťazom bol Krauxidas z Krannónu.
Olympijské víťazstvo Hégémóna zaznamenal byzantský učenec Fotios v písomnom diele Myriobiblon, a to v 97. kapitole, ktorá okrem iného uvádza aj zoznam olympijských víťazov zo 177. hier. Fotios vo vyhotovovaní tohto zoznamu čerpal z písomností historika Flegóna z Trallu, autora diel, zachovaných prevažne len vo fragmentoch.
Sainte-Pallaye

Poloha

Obec má rozlohu 4,07 km². Najvyšší bod je položený 211 m n. m. a najnižší bod 110 m n. m.

Obyvateľstvo

Počet obyvateľov obce je 122 (2011).
Nasledujúci graf zobrazuje vývoj počtu obyvateľov v obci.
Zdroje: INSEE